Cuneiform Tablet TC 3 101
Cuneiform tablet, dated to the Old Assyrian Period (ca. 1950-1850 BC).
Genre: letter
Transliteration:
um-ma i-ku-pí-a-ma a-na a-šur-ma-lik qí-bi-ma i-na ḫa-tù-uš-ma ù-na-ḫi-id-kà um-ma a-na-ku-ma KÙ.BABBAR 1 ma-na ša na-áš-a-tí-ni ma-lá ú 2-šé-ni-šu qá-at-kà dí-ni e-ni-ma li-ba-am dí-na-am a-ta a-dí ú-mì-im a-nim a-ma-kam ta-ta-ša-áb lá ta-áš-ta-na-me-e a-wa-tim ša a-lim{ki} a-pu-tum i {d}UTU-ši na-áš-pè-er-tí ta-ša-me-ú ší-im-tám li-qé-ma ḫa-ra-kà ma-lá ú 2-šé-ni-šu kà-ší-id 5 GÍN KÙ.BABBAR ša i-na ḫa-tù-uš a-dí-na-ku-ni ut-ḫi-ri a-na a-ḫi-kà ki-ma ta-dí-nu-šu-ni šu-up-ra-am-ma šu-ma lá-šu-wa-ku na-áš-pè-er-tám a-na am-tim li-dí-nu pá-at-ri ša ú-ša-ḫi-sú šé-pì-iš ú a-li ta-lu-ku-ni té-er-ta-kà li-dí-nu